CONTRA-IN FOS 

Butlletí Setmanal de Contra-Informació 

N úmero 292. Setmana del 28 de gener al 3 de febrer de 2004 


Durant aquests dies molts correus shan omplert de missatgeson s'anunciava l'emissió el proper 28 de gener del documental "Lasfosasdei olvido", sobre elsBOjOOO desapareguts de la Guerra Civil i dut a terme per l'Asociación para la Recuperación de la Memòria Històrica. 

Tot i que asseguren que no es tracta d'una campanya obscura per a fomentar l'audiència de TV^ l'associació ésdiriçpda per Alfonso Guerra i les properes eleccions generals són al març. 


La denuncia del Fòrum 2004 


"Fòrum 2004: La gran impostura" a l'Ateneu Barcelonès 

Un miler de persones desborden 
un acte on es defineix com a «feixisme 
post-modern» el Fòrum 2004 

Davant l'èxit ia es parlava de realitzar un altre gran acte al paranimf de la Ub 


La lluita contra el Phn 


Continua la lluita contra l'ampliació del pantà de Yesa 


Els veïns d'Artieda impedeixen que se'ls 
expropiïn les terres per executar el Phn 


Barcelona - Encara no eren dos quarts de vuit 
del vespre del passat dimecres 21 de gener, 
quan una gran quantitat de gent accedia a la 
seu de l’Ateneu Barcelonès per assistir a la 
conferència de Manuel Delgado, Santiago 
López Petit i Bernat Muniesa al voltant del 
Fòrum de les Cultures 2004. Tant la sala prin¬ 
cipal d'actes com l'amfiteatre eren plens a 
vessar abans de l'hora anunciada i centenars 
de persones varen quedar col·lapsades a les 
escales, a l'entrada i fins i tot al carrer Canuda 
i a la plaça de la Villa de M adrid, sense poder 
accedir a la conferència. L'acte va ser presen¬ 
tat per Bernat Castany i comptava amb la 
presència entre el públic del president de 
l'Ateneu Barcelonès, Oriol Bohigas. Es va con¬ 
vertir sens dubte en la convocatòria més mas- 


siva fins ara per denunciar la impostura que 
significa el Fòrum 2004, tal i com s'indicava a 
alguns dels cartells que l'anunciaven. 
Curiosament, però, des del servei de premsa 
de l'Ateneu el títol va ser modificat amb un 
"Fòrum 2004: una visió crítica". Santiago 
López Petit va definir el nou model de feix¬ 
isme encarnat en actes com el Fòrum 2004, 
com un feixisme post-modern que basa les 
seves estratègies en la suplantació dels signi¬ 
ficats de paraules com pau, sostenibilitat, dià¬ 
leg, cultura i d'altres. Bernat Muniesa va 
destacar el rerefons institucional i empresari¬ 
al que patrocina i organitza el fòrum, deixant 
clar la estafa de relacionar els suposats con¬ 
tinguts del Fòrum amb la raó de ser i actuar de 
governs i multinacionals que l'envolten. 


Manuel Delgado va qüalificar el seu rebuig al 
Fòrum com una obligació ètica personal i 
colectiva en tant que se'ns presenta com 
quelcom intrínsecament contrari al que fan, 
diuen i executen les administracions polí¬ 
tiques que l’organitzen i el gestionen. Va 
explicar que a la ciutat de Barcelona actual¬ 
ment hi ha milers de persones que viuen amb 
clandestinitat i por, algunes per les seves 
idees i accions polítiques i d'altres pel sol fet 
d’existir en tant que persones vingudes d'al¬ 
tres indrets i no tenir papers que els autoritzin 
a existir. La cacera d’immigrants de la plaça 
André M alrauxfa prop de 3anyso l'existència 
del centre d'internament de La Verneda varen 
exemplificar els seus arguments. Un membre 
de l'Assemblea de Resistències al Fòrum 2004 
va llegir el decàleg de raons per dir no al 
Fòrum (que reproduïm a continuació), i un 
parell d'intervencions del públic van posar 
punt i final a l'acte.Tothom però va sortir amb 
la idea d’un punt i seguit i ja es parlava d'un 
altre gran acte de rebuig al Fòrum que es 
podria fer al paranimf de la Universitat de 
Barcelona. Contra-lnfos 27/ H 04 


Artieda/Aragò- Entre el 20 i el 23 de gener 
funcionaris de la Confederació Hidrogràfica 
de l'Ebre (C.H.E.) havien de signar a l’Ajunta¬ 
ment d’Artieda les expropiacions de terres 
afectades pel projecte de Recreixement del 
Pantà de Yesa al Pirineu Aragonès. Davant 
això, els veïns del poble, decidits a impedir 
que aquest projecte es dugui a terme, van fer 
durant tota la setmana passada diverses 
accions per a aturar el procés en marxa. 
L'ampliació del pantà suposaria pràcticament 
la mort d'aquest poble, perquè afecta a la 
meitat de terres productives del municipi, 
repartides entre gairebé tots els seus U0 habi¬ 
tants i es quedarien així amb els mitjans de 
subsistència greument afectats. De fet, tota la 
zona s'ha anat despoblant degut a la manca 
de recursos, però en aquest cas el habitants fa 
anys que lluiten perquè no volen haver de 


marxar. L'ampliació del pantà, que no és 
necessària, s’interpreta com una represàlia per 
la lluita intensa del poble. 

Bloqueig del poble 

Durant tres dies, entre el 20 i el 22 gent 
d'Artieda, pobles veïns, la comarca i altres 
afectats per transvassaments van bloquejar 
l'accés dels funcionaris al poble i van impedir 
així la signatura de les expropiacions. A 
primera hora del matí de dimarts moltes per¬ 
sones es van anar concentrant a l'entrada del 
poble, literalment pres per decenes de pan¬ 
cartes contra el pantà, els embalsaments, la 
C.H.E. i per una nova cultura de l’aigua. En 
arribar la comitiva on anava la Guàrdia Civil, 
policies de paisà i els funcionaris que havien 
de signar les expropiacions forçoses al poble 
es va trobar que l'únic accés estava tallat per 
mésdelDO persones i es van haver d'aturar. Els 
funcionaris van intentar parlar amb els veïns 
que els van contestar amb consignes i crits 
contra les expropiacions i amb una megafonia 
on sonava la música del NO-DO, del PP i el 
Cara al Sol (els projectes de construcció de 
pantans començaren sota el franquisme i 
encara avui s'apliquen a través de la Llei 
d'Expropiació Forçosa franquista de 1954). 
Després d'intentar provocar els veïns, els fun¬ 
cionaris es van tancar al cotxe. M entrestant els 
concentrats van cobrir el cotxe amb desenes 
d'enganxines i van fer una cassolada. Unes tres 
hores després, dos vehicles que volien sortir 
d'Artieda, van obligar alsfuncionaris i la policia 
a moure's i van marxar entre els aplaudiments 
i l’alegria dels veïns. Els dos dies següents 
l’escena es va repetir, tot i que la comitiva de 
funcionaris va girar cua al cap de poca estona. 


Acció davant la seu del Govern d'Aragó 
El dia 23 en canvi els veïns van deixar el 
poble desert i van anar a Saragossa a sol·lici - 
tar el recolzament del Govern d'Aragó. En 
total unes 100 persones (sobre uns 1D habi¬ 
tants d'Artieda) es van desplaçar a la capital 
autònomica per a queixar-se de la manca 
d'atenció i sensibilitat del govern davant 
aquest conflicte. L'alcalde del poble afirmà 
que els havien deixat sols davant un autèntic 
"atrac". El president aragonès, Marcelino 
Iglesias, es va comprometre a reunir-se amb 
l'alcalde del municipi. 

2000 persones diuen "tots som Artieda" 

Per a diumenge hi havia convocada una jorna¬ 
da de solidaritat contra l'ampliació del pantà 
de Yesa i el Plà Hidrològic Nacional que va ser 
un èxit, amb més de 2000 assistents. Persones 
vingudes de la comarca, de territoris afectats 
per altres projectes hidràulics a la resta 
d'Aragó, el Delta de l'Ebro, Navarra (Itoiz) i 
Burgos (Castrovido), del món científic i del 
moviment europeu contra les grans obres 
hidràuliques es van concentrar a Artieda per a 
demostrar als artiedans que no estan sols i 
que els recolza tot el moviment social que 
demana una nova cultura del agua. 

Entre tots expressaren el seu rebuig a l'agres¬ 
sió patida per Artieda i en general pel patri¬ 
moni cultural i natural i la vida als pobles, 
van denunciar els interessos de les construc¬ 
tores i hidroelèctriques, la prepotència del 
PP i la manca de recolzament del Govern 
d'Aragó. Alhora es va cel·lebrar la victòria 
sobre la C.H.E. que no ha aconseguit aixecar 
ni una sola acta d'expropiació 
Assoc. Río Aragón +Contra-lnfos 27/ ]/ 04 


Deu raons per estar contra el Fòrum 2004 

Barcelona.- Per l’especulació, pel model de ciutat, per les agressions al medi, pels seus 
patrocinadors, polítics i econòmics, perquè està organitzat pels qui fan il·legal la inmi- 
gració, perquè està recolzat per l'economia de guerra, perquè està organitzat pels que 
tracten els problemes socials amb repressió, perquè el Fòrum no és participatiu i el diàleg 
és una farsa, perquè pel Fòrum la multiculturalitat és el compte de fades de la global- 
ització, perquè per ells la cultura i els valors són una mercaderia. Encara que no estiguis 
d'acord amb totes, si et negues a participar en el fòrum, subscriu el petit manifest: 
Nosaltres no sóm Fòrum: 

Les persones, col·lectius i organitzacions sotasignants volem manifestar públicament de 
forma clara i rotunda que no participem en l'anomenat "Fòrum Universal de les Cultures 
Barcelona 2004" i que ens neguem a col·laborar en qualsevol de les activitats vinculades 
amb aquest esdeveniment. Si t'hi sents identificat, escriu-nos a <esistencies2004@movi- 
ments.net> Assemblea de Resistències al Fòrum 2004 26/ ]/ 04 





















Comunicat des de l'Ateneu de Cornellà 

Accions i manifestació després 
del desallotjament de l'Ateneu 


OKUPACIÓ I CENTRES SOCIALS 


"Els Maquis" 
omplen Sabadell 
d'accions contra 
l'especulació 

Sabadell/ Vallès Occidental.- El passat diss¬ 
abte 24, a quarts de nou del vespre, comen¬ 
çava una manifestació pel centre de Saba¬ 
dell. Unes 200 persones s'aglutinaven a la 
reivindicada Plaça dels Maquis, just al 
costat del Centre Social. Carretons, galle¬ 
des, escombres, pancartes i octavetes anun¬ 
ciaven una manifestació plena d'accions i 
sorpreses. I així fou, vàries persones es van 
encarregar d'encartellar i pintar tot el 
recorregut. Dues immenses grues apareixien 
amb grans pancartes que anunciaven la vol¬ 
untat de "Els M aquis” de continuar resistint, 
de continuar denunciant l'especulació de la 
ciutat dia rera dia. Als crits de "Bustos i 
M anero, la ciutat no és vostra" es mostrava 
un rebuig clar a la política urbanística de 
l'Alcalde i a l'actuació del principal especu¬ 
lador immobiliari de tota la ciutat. L'acció 
més simbòlica segurament fou quan, quatre 
persones van tallar les teles que cobrien les 
bastides d'una nova construcció i va aparèi¬ 
xer una pancarta on es denunciava l’especu¬ 
lació que acaba amb el patrimoni històric. I 
és que a l'indret ara en obres, s'havia con¬ 
struït el primer consistori municipal de 
Sabadell, datat del s.XIII, valorant-se l'edifi¬ 
ci com el més antic de tota la ciutat. La 
manifestació continuà per la Gran Via, tal¬ 
lant-se el principal eixque travessa la ciutat. 
Allí esproduiren alguns moments de tensió, 
amb alguns conductors ansiosos d'arribar al 
seu destí. Finalment la manifestació va tor¬ 
nar al punt d'origen, on es va obrir una ses¬ 
sió d'escenari boig fins passada mitjanit. Les 
conseqüències de tot el conjunt d'accions, 
no s'han fet esperar i la Cambra de la 
Propietat Urbana de Sabadell ja s'ha queixat 
de les pintades de la manifestació. Concre¬ 
tament de la campanya que ara ompla tota 
la ciutat a través de pintades on s'hi pot lle¬ 
gir 2.500, que respon al preu en euros del 
metre quadrat a la ciutat. "Els Maquis" amb 
força i il·lusió continuen resistint, i ja han 
previst inaugurar el Centre Social el proper 
dia 7 de febrer amb una kafeta, una sala 
d'assembleees i una sala d'estudi habilitada. 

Contra-lnfos 27/ 01/ 04 


Cornellà/ Baix Llobregat - El matí del dijous 
22 de gener un tall de trànsit amb neumàtics 
encesos a la sortida de Barcelona per l'au¬ 
tovia de Castelldefels feia estranyar als con¬ 
ductors que circulaven per la zona. L'acció 
de protesta tenia a veure amb la denuncia 
del desallotjament de l'Ateneu de Cornellà 
el dia anterior al matí. La mateix tarda del 
dimarts 20 de gener ja s'havia produït un tall 
de trànsit a la carretera d'Esplugues i una 
concentració a les portes de l'ajuntament. El 
dimecres 21a la tarda diversos centenars de 
persones varen recórrer la ciutat de 
Cornellà. El relat de la protesta us el tran¬ 
scrivim amb un comunicat emès des de 
l'Assemblea de l'Ateneu: 

"Després que la policia i la jutgessa Clara 
Carulla Terricabras van decidir desallotjar 
per sorpresa i brutalment l’Ateneu de 


Korneyà el dia 20 de gener a les 9 del matí, 
l'assemblea de l'ateneu va convocar, com a 
resposta, una manifestació per al dia 
següent per recórrer els carrers del poble i 
mostrar el nostre rebuig al desallotjament. 
Des de primera hora del matí del dia 21 va 
haver una forta presència policial als carrers 
del nostre poble incrementant-se a les hores 
properes a la manifestació. Unes 800 per¬ 
sones es van començar a concentrar a la 
plaça Catalunya de Cornellà entre un fort 
dispositiu policial que arribava fins a les 
estacions de Metro i Renfe identificant a 
tothom que anava cap a la plaça. 

Q uan la manifestació va començar a caminar 
va sorprendre a la policia (que s'esperava un 
altre recorregut) tot obligant-los a reorgan- 
itzar-se per intentar rodejar la manifestació 
pels quatre costats. Això va provocar un gran 


moment de tensió quan la gent començà a 
obrir-se per guanyar el carrer i evitar així que 
la policia entrés pels laterals de la mani¬ 
festació. Aquest fet provocà nerviosisme 
entre la policia que va efectuar una càrrega 
contra la gent on va haver diferents person¬ 
es afectades amb contusions al cap, braços, 
esquena i espatlles. Gràcies a la empenta i la 
força de la gent la manifestació va poder 
continuar endavant sense caure en la provo¬ 
cació de la policia. Tot i que la manifestació 
va realitzar tot el seu recorregut l’assetja- 
ment policial va provocar que algunes 
accions previstes no es poguessin realitzar. 
Finalment es va arribar a les portes de 
l'Ateneu on es va llegir un comunicat expli¬ 
cant els fets del desallotjament i la nostre 
intenció de continuar amb la nostre lluita. 
Des de l'Ateneu de Korneyà volem agrair a 
tota la gent i col·lectius el seu suport i soli¬ 
daritat durant tot el procés del desallotja¬ 
ment i volem deixar clar que no aturarem la 
nostra lluita contra els especuladors i els 
interessos del capital. Un desallotjament, 
1000 okupacions. Korneyà resisteix ara i 
sempre, l'Ateneu és present!" 

Ateneu de Korneyà 26/ ]/ 04 


Desallotjat el Cso 
s’Eskola de Palma 

Palma/ Ses Illes.- A finals del 20011'Ajuntament 
de Palma de Mallorca va accelerar el procés 
d'expropiació de S'Eskola per fer-se amb sa 
propietat i obrir un procés judicial que ha 
suposat més d'un any de continues amenaces 
de desallotjament, amb l'excusa de suposats 
equipaments socioculturals que encara avui 
dia no tenen ni el projecte. Finalment a prin¬ 
cipis de la setmana passada la premsa oficial 
de Ses Illes informava que les obres de 
demolició començarien en breu, tot i que al 
Csoa no havia arribat cap tipus de notificació. 
La notícia es va confirmar i el dijous es sabia 
que l'endemà seria el dia. Les activitats a 
S'eskola van continuar fins el darrer moment i 
va ser el passat divendres dia 23 a primera hora 
quan vàries dotacions de la policia local van 
tallar els carrers i es van disposar a desallotjar 
l'edifici. Els va costar una horeta ben bona ja 
que els esperava una petita gimkama fins 
aconseguir treure les 5 persones que es 
negaven a abandonar el somni pel seu propi 
peu. Acte seguit empleats de la destructora 
Amer e Hijos SA. van començar a trencar els 
vidres de manera barruera mentre ens anavem 
juntant unes quantes al voltant de la casa. 
S'Eskola ha estat més que un espai, un medi on 
desenvolupar les inquietuts de tota sa gent 
que d’una o d'altra manera ha participat en 
qualcuna de les múltiples activitats i experièn¬ 
cies que s'han duït a terme. D'aquí uns anys, 
diuen, serà un suculent pàrquing de 50 places 
a un barri carent d’infrastructures socials. 

Contra-lnfos +S'Eskola 27/ ]/ 04 


Novaokupació al Poble Sec 

Rd ble Sec/ Barcelona .- El passat dimarts, 20 gener, vàrem okupar una casa 
al barri del Poble Sec. El mateix dia els propietaris, un dels quals és la 
Creu Roja, van intentar que sortíssim i davant la nostra negativa van posar 
denúncia per lo civil i lo penal. Dies deprés un representant de la Creu 
Roja va intentar subornar un advocat que sol defensar casos d'okupació 
per a convèncer-nos de sortir. De moment la casa segueix guanyant vida. 

Està al Passeig de l’Exposició número 97. Els okupants 27/ 01/ 04 

La Calma tenia una ordre de desallotjament oberta durant tot el mes de gener 

Es suspèn el desallotjament de Sors 
i assalten per sorpresa la casa de La Calma 



La manifestació de Cornellà seguida d’una desena de furgons. 


Vila de Gràcia.- El dijous 22 de gener al matí una trentena 
de persones es varen concentrar a les portes de la casa 
situada al carrer Sors núm 5 del barri de Gràcia. L'habitatge 
està okupat des de fa 9 anys i una comissió judicial acom¬ 
panyada de la policia nacional pretenia desallotjar-lo. 
L'ordre de desallotjament anava dirigida a una persona que 
suposadament residia a la casa, però aquesta va com¬ 
parèixer davant de la jutgessa per comunicar-li que ja no hi 
vivia. Paral·lelament els nous okupants també varen com¬ 
parèixer amb el seu advocat davant la jutgessa. M entre tot 
això passava la comissió judicial i la policia personada 
davant la casa no en sabia res d'aquestes compareixences i 


exigia el desallotjament voluntari de la casa, amenaçant 
d’ordenar que ho fés la policia. Finalment i després de 3 
hores d'estira i afluixa l'ordre de suspensió va ser comuni¬ 
cada a l'agent judicial que ja es trobava amb un estat d'àn¬ 
im força exaltat. 

El dilluns següent, dia 26 de gener, vuit vehicles de la poli¬ 
cia nacional varen participar de l'assalt de La Calma, la 
vivenda okupada situada al carrer Milà i Fontanals amb 
Travessera de Gràcia que ja havien volgut desallotjar el 
passat desembre. Una noia es trobava en el moment de 
l'actuació, va ser identificada però no detinguda. 

Contra-lnfos 27/ ]/ 04 


Les JUTGEN EL DIA DESPRÉS DE FER UNA ACCIÓ 
A LA INAUGURACIÓ OFICIAL DEL PANTÀ 

Judici ràpid i tens 
a dues Solidari@s 
amb Itoiz 

Irunea/ Euskal Herria.- El dia 20 de gener es 
va celebrar el judici ràpid a les dues soli¬ 
dàries amb Itoiz que, tal com informàven la 
setmana passada, van fer una acció el dia 19 
de gener a l'acte d'inauguració oficial del 
pantà. Les solidàries han denunciat que en 
aquest tipus de judici ràpids la indefensió és 
total. En aquest cas se'ls va notificar el judi - 
ci a les 7 de la tarda del dia abans, no dona¬ 
va temps per a preparar-se, no van poder 
aconseguir un advocat i van haver d’anar al 
judici sense defensa etc. 

Abans del judici la policia foral va demanar 
la identificació a les persones que s'havien 
apropat a mostrar la seva solidaritat i a 
algunes d'aquestes persones les va retenir 
durant mitja hora. Ja dins l'audiència es va 
registrar als assistents i la presència de poli¬ 
cies encaputxats i de paisà era notòria, fins 
al punt que persones assistents a altres 
judicis es van queixar i van recriminar a la 
policia. En la vista la jutgessa es va basar 
gairebé només en els atestats policials. El 
policia foral que va declarar (darrera un 
bimobo) es va contradir i inclús va mentir al 
afirmar que que les solidàries havien insul¬ 
tat als presents, quan el que cridaven era 
que "s'estava celebrant l'assassinat dels 
pobles de l'Irat i". La condemna va estar una 
multa de 181 Euros. En acabar el judici 
alguns dels assistents van intentar denun¬ 
ciar la manca de dret, però la jutgessa va 
tallar-los dient que no volia establir 
"col·loquis" i va recomanar que al pròxim 
judici hi anéssin amb advocat. En sortir la 
gent de la sala policies encaputxats han 
obligat als assistents sota amenaces a allun- 
yar-se ràpidament de l'edifici. 

Solidari@s vol recordar que Inaki Garcia 
Koch està a presó des de fa ja 2 anys i 9 
mesos i que la lluita contra el pantà no s'atu¬ 
ra. La propera cita és el dijous 29 de gener a 
Aoiz, on es celebrarà el judici a les 26 per¬ 
sones detingudes durant el desallotjament i 
enderrocament del poble d'Artozki. 

Solidari@s con Itoiz + 

Contra-lnfos 27/ ]/ 04 









No a la Llei d'Estrangeria 


Manifestació a Barcelona des de Plaça Universitat 

Protesta europea contra la Llei 
d'Estrangeria i els centres d'internament 


Barcelona.- Per tercer any consecutiu, 
després de l'entrada en vigor de la Llei 
d'Estrangeria el 2001 col·lectius de la ciutat 
han convocat la jornada que exigeix el tanca¬ 
ment dels centres d’internament, la fi de les 
expulsions massives d’immigrants, el reco¬ 
neixement real del dret d'asil i la lliure circu¬ 
lació de persones més enllà de les fronteres 
existents. Ara bé, per primer any aquesta 
protesta s'ha extès a nivell europeu tal com 
es va acordar al passat Fòrum Social de París 
pels col·lectius assistents. La jornada a Bar¬ 
celona consistirà fonamentalment en una 
manifestació que s'iniciarà a les lSh a la Plaça 
Universitat i acabarà el seu recorregut front 
la Delegació del Govern, on es procedirà a la 
lectura del manifest unitari. Expliquen els 
motius de la protesta en un comunicat que 
s'inicia amb la següent reflexió: "Front el 


desenvolupament d'una Europa-Muralla que 
nega els drets més fonamentals de les per¬ 
sones immigrades i refugiades (allotjament, 
assistència sanitària, recolzament econòmic, 
treball remunerat, educació, ciutadania, llib¬ 
ertat de moviment i de residència, etc.), s'ha 
fet essencial unir les lluites de les persones 
que no tenen drets. Per tots els indrets 
europeus, les víctimes de les legislacions 
europees repressives, lluiten pels seus drets 
bàsics i la seva supervivència. La proposta 
d'una xarxa que creui les fronteres nacionals 
tenen per objectiu crear una força mútua¬ 
ment responsable, autònoma i col·lectiva, 
dirigida pels mateixos protagonistes, i capaç 
de respondre als atacs econòmics i polítics 
que van en augment a Europa promoguts pels 
mateixos governs". Papers per a tothom + 
Contra-lnfos 27/ 0]/ 03 


Els mass-mediatornen a criminalitzar 

Perla llibertat 
de Kamel 

Sant Andreu del Palomar.- L’Assemblea de 
Suport als Habitants de les ex-Casernes de 
Sant Andreu, ha emès un comunicat on de¬ 
nuncia la criminalització que s'ha dut a ter¬ 
me contra un jove que residia als edificis. 
Kamel va patir una agressió a la seva habi¬ 
tació per part de dues persones i actuant en 
defensa pròpia a l'ésser arraconat, va ferir un 
dels agressors. Ràpidament va anar a cercar 
ajuda per socórrer el ferit, que posterior¬ 
ment va morir. Kamel va decidir entregar-se 
voluntàriament al Jutjat. A partir d’aquí els 
mass-media van tractar a Kamel d'homicida. 
L’Assemblea vol demostrar la solidaritat amb 
Kamel i reclama la seva presumpció d’ino- 
cència. S'exigeix també la seva llibertat pro¬ 
visional, valorant que Kamel no té la inten¬ 
ció d'abandonar Barcelona per arrels amb la 
ciutat, feina i cursos que es troba realitzant. 
L'Assemblea descriu a Kamel com una per¬ 
sona que "residia a les ex-casernes des de fa 
més d'un any i coneguda per tots nosaltres. 
El seu caràcter tranquil, solidari, el mostra 
com una persona pacífica, col·laboradora i 
que evitava qualsevol tipus d’enfronta¬ 
ments." Alhora acusa com a responsable 
últim dels fets a les Administracions que "a 
l'enderrocar impúnement vivendes habita¬ 
des, han provocat l'amuntegament dels 
habitants, l'increment de la incertessa i la 
inseguretat que entre els mateixos habitants 
es respira. Són les administracions les que 
han permès l'enderroc de les dutxes, i alho¬ 
ra el tall del subministrament de l'aigua i la 
llum. Són també les administracions les res¬ 
ponsables de l'extrema lentitut i ineficàcia 
per trobar una sortida digna pel conjunt dels 
habitants de les ex-casernes. A més volem 
denunciar el continu assetjament policial i 
el que això representa.". L'Assemblea ha inici¬ 
at una recollida de firmes en suport a Kamel, 
a nivell individual i d'entitats. 

Assemblea de suport habitants de les ex- 
casernes +Contra-lnfos 27/ 01/04 


Odntra-Infos 


tel: 93.442.62.53 

CORREU electrònic: 

«zitzania@si ndo minio .net» 


Manifestació contra la llh d’estrangblia 

Dissabte 31de gb\ib*a les ]7:30h a la plaça Universitat 
lomada de lluita a ciutats de tota la Unió Europea 


Ezln 20 y D "el fuego y la palabra" 

6 DE FEBRER A LES ]9:30l·l A LES COTXERES DE SANTS 
Acte de tancament i clausura de la camoanva 


La Comissió Antirepressiva de Sants acaba de treure la guia: "Per una resposta col·lecti¬ 
va" on es donen pistes per tal que els diferents col·lectius i moviments socials puguin 
reaccionar de forma positiva i eficient davant un cop repressiu, així com acumular l'ex¬ 
periència aconseguida en cops passats. Per demanar-ne exemplars es pot escriure a anti- 
represants@correu.vilaweb.com o a les distribuidores alternatives. 


★ Comissió Antirepressiva de Sants 


Per una resposta 
col • lectiva 

Guia antirepressiva per a col- lectius 

Defensa dels espais naturals 


Col·lectius i contrainformació 


Bloquegen Tarragona amb una caravana de cotxes 

Mobilització contra el traçat de 
l'autovia Montblanc-Tarrago na 


Tarragona/ Tarragonès.- "Volem una autovia 
al servei dels ciutadans, no per afavorir l'ex¬ 
pansió de la petroquímica!" així comença el 
manifest que ha fet públic la Plataforma en 
Defensa de la Vall del Francolí per denunciar 
i protestar sobre el traçat oest de l'autovia 
Tarragona-Montblanc proposat pel ministeri 
de Foment amb la complicitat de l'anterior 
govern de la Generalitat i la manca de sensi¬ 
bilitat d'alguns ajuntaments. El manifest 
denuncia "la brutal ferida mediambiental, 
també l'estudi parcial i tendenciós que s'ha 
fet de l’impacte mediambiental del projecte, 
el favoritisme cap el sector petroquímic en 
perjudici del desenvolupament equilibrat i 
sostenible del camp de Tarragona, el fet que 
no es respecti l'eix patrimonial i cultural de 
l'antiga via romana Tarraco-Lleida que inclou 
a l'alçada de Constantí el monument de 
Centelles i per últim també l'agressió que 
representa un traçat molt proper als pobles 
de Constantí, el Morell, la Pobla de M afumet, 


Antifeixisme 


Vilallonga,el Rourell,La Masó,el Milà, Valls..." 
Per tot aixó la Plataforma exigeix un traçat 
alternatiu de l'autovia que passi perfora de la 
Vall del Francolí i per l'est de la ciutat de Valls. 
Caravana a l'entrada de Tarragona 
i bloqueig a l'Imperial Tarraco 
Amb marxa lenta i sorollosa uns 200 vehi¬ 
cles amb cartells penjats on es podia llegir 
"Salvem la Vall del Francolí, Autovia NO" 
van entrar a Tarragona per la N-240 fins 
arribar a la plaça d'Imperial Tarraco on van 
romandre durant l’estona suficient per a que 
es muntés un autèntic col·lapse. Aquesta és 
la primera acció de protesta al carrer però 
d'altra banda la Plataforma preveu reunir-se 
amb la diputada tarragonina al Parlament de 
IC-V i pretén fer-ho també amb ERC tot i la 
"seva postura ambigua envers el projecte", 
amb el PSC diuen "que mereixen un tracte 
diferent perque han demostrat que estan 
d'acord amb el traçat". 

Contra-lnfos Valls 26/ 0]/ 04 


Resum de lesjornades 
"Societat Civil i mitjans de 
comunicació: nous escenaris" 

Barcelona.- Les jornades amb el títol 
"Societat civil i mitjans de comunicació: nous 
escenaris" van tenir lloc el passat 16 i 17 de 
gener al Cccb, organitzades per la Fundació 
Escacc i el col·lectiu ComunicAcció. 

A les diverses taules, conferències i tallers, el 
debat va integrar la participació de persones 
procedents de diversos àmbits geogràfics 
europeus i de diversos àmbits socials (petites 
empreses mediàtiques, mitjans alternatius, 
professionals de la informació, representants 
d'institucions i membres de moviments 
socials). Van ser constants els temes de la via¬ 
bilitat d'una indústria cultural pròpia fora dels 
grans circuits transnacionals, la crítica en 
diverses claus del model actual (per excloent, 
lliberticida i asfixiant), i sobretot la referència 
constant a la creixent voluntat d'amplis sec¬ 
tors de la societat civil d'abandonar el paper 
d'espectador passiu, de públic, d'oient i passar 
a assumir un rol actiu dins dels fluxos i inter¬ 
canvis comunicatius vehiculats pels grans mit¬ 
jans. La participació va ser activa en els tallers 
(que versaven sobre les lluites socials en el 
camp de la comunicació, media i llengües 
minoritzades, funcions i lectures dels difer¬ 
ents mitjans) i durant lestaules sobre televisió 
i noves tecnologies, ràdio i premsa escrita i 
també a la presentació del llibre ,"Mediacti- 
vism" que amb la presència de Matteo Pas- 
quinelli i de Franco Berardi "Bifo", va servir per 
fer un repàs d'algunes iniciatives en l'esfera de 
l'activisme mediàtic. Lesjornades s'han definit 
com un pas en el camí de la definició de noves 
propostes que, des dels aspectes més teòrics 
o purament polítics, a lessolucionstècniques, 
financeres, tecnològiques i professionals, per¬ 
metin elaborar un nou escenari comunicatiu 
en el que la societat civil pugui tenir el pro- 
tagonisme que li pertoca. Liberinfo 27/ ]/ 04 


Judici contra l'agressor del candidat de la CUP a Girona 

Girona.- "Avui al matí s'ha celebrat el judici contra un dels individus que va participar en el linx¬ 
ament contra el candidat de la CUP Guillem Terrades durant la darrera campanya electoral 
municipal a Girona. Un tercer individu, sorpresivament, ha denunciat ara en Guillem per agres¬ 
sions. La vista s'ha girat en contra d'en Guillem i l'independentisme en general. La Fiscalia ha 
jugat permanentment un paper contrari als nostres interessos, tot i les grans contradiccions de 
la part dels agressors. Ha estat incomprensible el paper de la Fiscalia, que en aquest cas posi- 
cionant-se políticament, ha acabat defensant els agressors. Els joves espanyolistes han 
reconegut el linxament del candidat de la CUP, i els seus testimonis i familiars han dit que tot i 
veure-ho no van fer res per impedir-ho. Durant les agressions els joves van cridar consignes con¬ 
tra el catalanisme. Després del judici, els familiars dels agressors s'han encarat als professionals 
dels mitjans de comunicació i als independentistes presents i els han amenaçat. Ara, la CUP 
espera la sentència desitjant que un cop més els botxins no es siguin presentats com a víctimes.." 

CUP i Alerta Solidària 27/ OV 04 


^^L'oratge de la setmana vinent 


Dimecres 28 

Dijous 29 

Divendres 30 

Dissabte 31 

Diumenge 1 

Dilluns 2 

Dimarts 3 

Temperatures molt més baixes a partir de la nit de dimarts a dimecres, algunes nevades podran arribar 
a muntanyes del prelitoral. Divendres començarà a pujar la temperatura però amb més núvols. Alguns 
ruixats el dissabte al matí i el diumenge a la tarda-nit. Dilluns s’aclarirà i el vent de ponent assecarà l’ambient. 



















































